MTI ขยายเวลาต่ออายุ กธ.ประกันโควิด รับมือระลอก 3
“เมืองไทยประกันภัย” ขยายเวลาต่ออายุ กธ.ประกันโควิด รับมือระลอก 3
“เมืองไทยประกันภัย” ขยายเวลาต่ออายุ กธ.ประกันโควิด รับมือสถานการณ์แพร่ระบาดระลอก 3
19 เม.ย. 2564

บริษัท เมืองไทยประกันภัย จำกัด (มหาชน) หรือ MTI ระบุว่า บริษัทขยายระยะเวลาแจ้งต่ออายุกรมธรรม์ประกันภัยไวรัสโคโรนา 2019 (COVID-19) เพื่อรับมือสถานการณ์การแพร่ระบาดของโรคติดเชื้อไวรัสโคโรนา 2019 ระลอก 3 กับความคุ้มครองเดิมไม่มีเปลี่ยน เบี้ยประกันภัยไม่ปรับเพิ่ม พิเศษกว่าใครเพิ่มความคุ้มครองให้ทุกแผนความคุ้มครองให้กับทั้งลูกค้าปัจจุบันที่ต่ออายุ และลูกค้ารายใหม่ รับค่ารักษาพยาบาลผู้ป่วยในกรณีเกิดอาการแพ้จากการฉีดวัคซีนป้องกันไวรัสโคโรนา 2019 (COVID-19) ตั้งแต่วันนี้เป็นต้นไป
นางนวลพรรณ ล่ำซำ กรรมการผู้จัดการ และประธานเจ้าหน้าที่บริหาร  MTI กล่าวว่า จากการระบาดของเชื้อไวรัสโคโรนา 2019 ระลอก 3 ถือว่าค่อนข้างมีความรุนแรงและระบาดอย่างรวดเร็ว จะเห็นได้ว่ามีผู้ติดเชื้อที่ไม่แสดงอาการกระจายไปทั่ว ซึ่งผ่านมาไม่กี่วันเราจะเห็นได้ว่ามียอดผู้ติดเชื้อเพิ่มสูงขึ้นอย่างต่อเนื่องและน่าตกใจ ประกอบกับช่วงเทศกาลวันหยุดที่ทุกคนต้องมีการออกไปเที่ยว พักผ่อน หรือกลับต่างจังหวัด ทางเมืองไทยประกันภัยเอง ห่วงใยต่อสถานการณ์ที่กำลังจะเกิดขึ้นในอนาคตที่เราไม่สามารถคาดการณ์ได้ จนไม่อาจะนิ่งนอนใจได้ จึงเปิดขยายระยะเวลาการต่ออายุกรมธรรม์ประกันภัยโควิด-19 ไปอีก เพื่อให้ทุกท่านได้มั่นใจว่าเราเป็นอีกหนึ่งตัวช่วยในการสร้างความอุ่นใจในช่วงที่ต้องเผชิญความเสี่ยงรอบด้าน
สำหรับการต่ออายุกรมธรรม์ประกันภัยไวรัสโคโรนา 2019 (COVID-19) สามารถต่ออายุได้เองแบบง่าย ๆ แค่คลิก https://bit.ly/2NE14fr หรือติดต่อตัวแทนจำหน่ายใกล้บ้านท่าน และลูกค้าท่านที่ยังไม่มีประกันภัยสามารถสร้างความอุ่นใจ กับประกันภัยไวรัสโคโรนา 2019 (COVID-19) แผนอุ่นใจ เมืองไทยประกันภัย พร้อมยินดีให้บริการโดยมี 2 แผนให้เลือก 1) เบี้ยประกันภัย 900 บาท มอบวงเงินคุ้มครองให้ทั้งค่ารักษาพยาบาลตามจริงสูงสุด 70,000 บาท เงินชดเชยรายได้จากการติดเชื้อฯ สูงสุด 15,000 บาท กรณีอยู่ในภาวะโคม่า 1.5 ล้านบาท
รวมถึง 2) เบี้ยประกันภัย 1,200 บาท มอบวงเงินคุ้มครองให้ทั้งค่ารักษาพยาบาลตามจริงสูงสุด 100,000 บาท เงินชดเชยรายได้จากการติดเชื้อฯ สูงสุด 30,000 บาท กรณีอยู่ในภาวะโคม่า 2 ล้านบาท และได้รับเพิ่มทันทีความคุ้มครองค่ารักษาพยาบาลผู้ป่วยใน กรณีแพ้จากการฉีดวัคซีนป้องกันไวรัสโคโรนา 2019 สำหรับลูกค้าเมืองไทยประกันภัยทั้งรายเก่า และรายใหม่ที่ถือกรมธรรม์ดังกล่าว
สัมผัสการดูแลและป้องกันความเสี่ยงภัยแบบเหนือระดับในสถานการณ์ที่ไม่น่าไว้วางใจ ข้อมูลเพิ่มเติมได้ที่ www.muangthaiinsurance.com โทรสอบถาม Call Center 1484 / ตัวแทนใกล้ท่าน หรือดาวน์โหลดแอปพลิเคชัน Muang Thai Friends